**ŠPORTNO-DRUŽBOSLOVNI DAN: POZOR - RAZISKUJEM**

**VODILO ZA UČITELJE**

**Športno-Družboslovni dan:** Pozor - raziskujem

**Predmet:** šport, šport za zdravje, izbrani šport, šport za sprostitev, geografija, okoljska vzgoja, naravoslovje

**Razred:** 7., 8., in 9. razred

**Čas trajanja:** 5 ur

**Splošni cilji**

Učenec pri tej dejavnosti ponovi znanje iz geografske in prostorske orientacije. Hkrati učenec svoje znanje nadgradi s praktičnim delom na prostem. Utrjuje poznavanje cestno-prometnih predpisov in varnega gibanja v prometu. Oblikuje spoštljiv odnos do ljudi, okolja in narave. Dejavnost poteka v bližini doma ali šole – v naselju in bližnji okolici naselja.

**Operativni cilji** (šport, šport za zdravje, izbrani šport, šport za sprostitev, okoljska vzgoja, naravoslovje, geografija)

* povezuje različna znanja drugih predmetov (fizika, biologija, etika in družba ...) z izbranim športom,
* razvija kulturen odnos do narave in okolja,
* se orientira v naravi,
* upošteva osnovna načela varnosti v športu,
* vadi orientacijo ob zemljevidu,
* zadovoljuje prvinsko potrebo po gibanju in igri,
* krepi občutek samozavesti in zaupanja vase,
* razume prepletenost vidikov (ekoloških, tehniških, ekonomskih, družbenih, psiholoških …) pri nastanku, zaostrovanju in reševanju okoljskih problemov,
* se zaveda konfliktnosti različne izrabe prostora,
* razume pomen in spozna načine varovanja okolja pred hrupom (npr. zvočna izolacija) ter razmišlja, kako lahko sam prispeva k zmanjšanju hrupa v neposrednem okolju,
* uporablja osnovne načine za zbiranje geografskih informacij v konkretnem primeru,
* usposablja se za uporabo komunikacijskih, miselnih, praktičnih in socialnih veščin za raziskovanje geografskih tem na lokalni, regionalni in planetarni ravni,
* sklepa o načinu življenja ljudi,
* analizira posledice gospodarskega razvoja za okolje,
* razlikuje odgovorno in neodgovorno ravnanje s prostorom ter pridobiva izkušnje odgovornosti za prevzete obveznosti,
* na podlagi različnih virov, statističnih podatkov in digitalnih gradiv oblikuje izvlečke, sklepe in nakazuje rešitve,
* logično in geografsko razmišlja,
* opazuje, zbira podatke in jih uporabi pri pouku in v vsakdanjem življenju,
* se izraža v osnovnih geografskih tehnikah z ustrezno geografsko terminologijo,
* loči pomembno od nepomembnega,
* primerja in vrednoti različne okolju bolj ali manj prijazne načine zadovoljevanja potreb,
* pridobiva, obdeluje in vrednoti podatke iz različnih virov,
* vrednoti in interpretira ter povezuje informacije in podatke,
* razvija razumevanje in uporabo simbolnih/grafičnih zapisov,
* uporablja informacijsko-komunikacijsko tehnologijo (IKT) za zbiranje, shranjevanje, iskanje in predstavljanje informacij,
* razvija spretnosti uporabe besednih, količinskih in simboličnih podatkov, kot so besedila, slike, grafi, tabele, diagrami in zemljevidi (kartografska, numerična in funkcionalna pismenost),
* razvija spretnosti zbiranja in uporabe virov informacij s terenskimi metodami in tehnikami dela (risanje panoramskih slik, tematskih zemljevidov, kartiranje, anketiranje, merjenje idr.),
* razvija spretnosti osnovnega geografskega proučevanja in raziskovanja domače pokrajine in Slovenije ter sposobnost za uspešno vključevanje v odločanje o njunem razvoju,
* razvija vrednote, ki prispevajo k skrbi za kakovost in načrtovanje uravnotežene rabe okolja ter skrbi za življenje prihodnjih generacij (trajnostni razvoj),
* razvija vrednote, ki prispevajo k razumevanju pomena odnosov in vrednot pri odločanju v posegih v prostor.

**Oblike dela:** individualno delo, (pomoč staršev ali sorojencev)

**Metode dela: :** metoda dela s tekstom, metoda dela s kompasom in zemljevidom, metoda dela z IKT, metoda opazovanja, metoda štetja, praktično delo, terensko delo, metoda sklepanja, metoda vrednotenja.

**Medpredmetno povezovanje:** šport, šport za zdravje, izbrani šport, šport za sprostitev, geografija, okoljska vzgoja, naravoslovje

**Načrt dela:** Učenec med dejavnostjo na svoj list riše načrt naselja. Vriše stavbe in druge površine in v skladu z legendo označi njihovo namembnost.

**Vrednotenje dela:** Ob zaključku dela fotografira izdelan zemljevid in fotografijo pošlje učitelju.

**Varnostno opozorilo:** Učenec mora upoštevati cestno prometne predpise in izbrati mesto opazovanja tako, da ne bo ogrožal svoje varnosti.

**Viri:**

* učbeniki za 7., 8. in 9. razred,
* <https://alpirocnik.rasica.org/wiki/Orientacija#Orientiranje_karte_s_kompasom>
* <http://www.szsms.si/wp-content/uploads/2018/03/orientacija-gradivo.pdf>
* <https://www.volontar.net/javno/clanki/Kartografiji%20in%20Orientacija%20v%20naravi.pdf>
* <https://www.racunalniske-novice.com/novice/programska-oprema/mobilne-aplikacije/android/gps-aplikacije-kvarijo-nas-obcutek-za-orientacijo.html?MLSd672c3cbed54a9c84ef8c8bf649d7866>

Pripravili učitelji CŠOD Kranjska Gora:

* Rok Fratina, prof. športa
* Luka Kovač, prof. športa
* Barbka Smolej, učiteljica biologija - gospodinjstvo